BOŽIĆNA PORUKA

Zadnjih smo tjedana brojali dane  
slavili mnoge dječje rođendane  
ali jedan poseban tek' će doći  
čekat ćemo ga sve do ponoći..  
  
Kroz došašće svijeće smo palili  
svako dobro djelo pohvalili  
trudili smo se dobri biti  
jedan drugoga kao Isus ljubiti.

Znamo da je Božić blagdan mira  
i najvažniji događaj cijelog svemira  
jer Bog je tada postao dijete  
da svi njegovu ljubav primijete.  
  
Želimo taj primjer slijediti  
svaku zloću u nama pobijediti  
zato za ovaj Božić ne želimo stvari skupe  
važno je da se ljudi koje volimo okupe.  
  
Nekad to možda i ne znamo reći  
pa tražimo velike poklone u vreći  
ali zagrljaje i poljupce trebamo  
i tu ljubav ničime zamijeniti ne damo.  
  
Mama i tata, bako i djede  
i svi koji ovdje stoje ili sjede:  
  
želimo da znate da vas volimo  
da se uvijek za vas u vrtiću molimo  
  
zato vam srca punog radosti  
želimo Božić prepun blagosti  
pored jaslica i bora s darovima  
nek' je sretan Božić svima!

Paula Barbarić, odgojiteljica u DV Sv. Anđela Merici